Úradný vestník L 177 , 30/06/2001 S. 0041 - 0043



Nariadenie Komisie (ES) č. 1318/2001 z 29. júna 2001, ktoré schvaľuje bilanciu a stanovuje pomoc pri dodávkach výrobkov zo sektorov vajec a hydinového mäsa na Kanárske ostrovy v súlade s ustanoveniami podľa článkov 2, 3 a 4 nariadenia Rady (EHS) č. 1601/92 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1601/92 z 15. júna 1992 o osobitných opatreniach pre Kanárske ostrovy pri určitých poľnohospodárskych výrobkoch [1], ktoré bolo naposledy zmenené a doplnené nariadením (ES) č. 2826/2000 [2], najmä jeho článku 3 ods. 4 a článku 4 ods. 4, keďže: (1) pri uplatňovaní článkov 2, 3 a 4 nariadenia (EHS) č. 1601/92 je nutné pre sektory vajec a hydinového mäsa a pre hospodársky rok 2001/02 stanoviť na jednej strane množstvá mäsa a vajec z bilancie prognózovaných dodávok, ktoré boli oslobodené od cla na dovozy z tretích krajín alebo ktoré získali pomoc pre dodávky pochádzajúce zo zvyšku spoločenstva a, na druhej strane, množstvá plemenného materiálu pochádzajúceho zo spoločenstva, ktoré získali pomoc s cieľom rozvíjať potenciál výroby na Kanárskych ostrovoch; (2) treba stanoviť výšku spomenutej pomoci pre zásobovanie súostrovia, na jednej strane mäsa a vajec a na druhej strane plemenného materiálu, pochádzajúcich zo zvyšku spoločenstva. Táto pomoc musí byť stanovená tak, aby brala do úvahy najmä náklady na dodávky na svetovom trhu, podmienky súvisiace s geografickou polohou súostrovia a základ súčasných cien pre vývoz do tretích krajín pre zvieratá a príslušné výrobky; (3) spoločné pravidlá na implementáciu režimu dodávok na Kanárske ostrovy pre určité poľnohospodárske výrobky boli stanovené nariadením Komisie (EHS) č. 2790/94 [3], v poslednom znení nariadenia (ES) č. 1620/1999 [4]; (4) do nadobudnutia účinnosti reformy osobitných opatrení pre dodávky a aby sa vyhlo akémukoľvek prerušeniu v uplatňovaní platných osobitných opatrení pri dodávkach, by sa mala stanoviť bilancia dodávok pre obdobie od 1. júla do 31. decembra 2001; (5) v zmysle nariadenia (EHS) č. 1601/92 sa opatrenia pre dodávky uplatňujú od 1. júla; keďže ustanovenia tohto nariadenia by mali vstúpiť do platnosti okamžite; (6) opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Na uplatňovanie článku 2 nariadenia (EHS) č. 1601/92 sú v prílohe 1 tohto nariadenia uvedené množstvá z bilancie prognózovaných dodávok pre výrobky z odvetví vajec a hydinového mäsa, na ktoré sa vzťahuje oslobodenie od dovozného cla na výrobky alebo ktoré získali pomoc spoločenstva pre výrobky pochádzajúce zo zvyšku spoločenstva. Článok 2 1. Na uplatňovanie článku 3 ods. 2 nariadenia (EHS) č. 1601/92 je pomoc pre výrobky zahrnuté do bilancie prognózovaných dodávok a ktoré pochádzajú z trhu spoločenstva stanovená v prílohe II tohto nariadenia. 2. Výrobky, ktoré získali pomoc, sú špecifikované v súlade s ustanoveniami nariadenia Komisie (EHS) č. 3846/87 [5], najmä čo sa týka častí 8 a 9 prílohy tohto nariadenia. Článok 3 Pomoc stanovená v článku 4 ods. 1 nariadenia (EHS) č. 1601/92 pre zásobovanie Kanárskych ostrovov plemenným materiálom domácej hydiny, pochádzajúcej zo spoločenstva, rovnako ako počet kurčiat a násadových vajec, ktoré z nej majú prospech, je stanovená v prílohe III tohto nariadenia. Článok 4 Toto nariadenie nadobudne účinnosť 1. júla 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. júna 2001 Za Komisiu Franz Fischler člen Komisie [1] Ú. v. ES L 173, 27.6.1992, s. 13. [2] Ú. v. ES L 328, 23.12.2000, s. 2. [3] Ú. v. ES L 296, 17.11.1994, s. 23. [4] Ú. v. ES L 192, 24.7.1999, s. 19. [5] Ú. v. ES L 366, 24.12.1987, s. 1. -------------------------------------------------- PRÍLOHA I Bilancia prognózovaných dodávok pre Kanárske ostrovy týkajúcich sa výrobkov zo sektoru vajec a hydinového mäsa pre obdobie od 1. júla do 31. decembra 2001 (v tonách) | Kód KN | Popis tovaru | Množstvo | ex0207 | Mäso a jedlé drobky, zmrazené, z hydiny pod položkou č. 0105, okrem výrobkov, ktoré spadajú pod podpoložku 020723 | 18600 | ex0408 | Vtáčie vajcia bez škrupiniek a žĺtka, sušené, s prídavkom cukru alebo iného sladidla alebo bez nich, vhodné na ľudskú spotrebu | 100 | -------------------------------------------------- PRÍLOHA II Množstvá pomoci poskytnuté pre výrobky z trhu spoločenstva Poznámka: Kódy výrobkov a poznámky k nim sú definované v nariadení (EHS) č. 3846/87. (EUR/100 kg) | Kód výrobku | Výška pomoci | 020712109900 | 20 | 020712909190 | 20 | 020712909990 | 20 | 020714209900 | 5 | 020714609900 | 5 | 020714709190 | 5 | 020714709290 | 5 | 040811809100 | 30 | 040891809100 | 33 | -------------------------------------------------- PRÍLOHA III Dodávka chovného materiálu na Kanárske ostrovy, pochádzajúceho zo spoločenstva pre obdobie od 1. júla do 31. decembra 2001 – kurčatá a násadové vajcia (EUR/100 kusov) | Kód KN | Popis tovaru | Množstvo | Pomoc | ex010511 | Rodičovské alebo prarodičovské kurčatá | 50000 | 1,0 | ex04070019 | Násadová vajcia pre produkciu rodičovských alebo prarodičovských kurčiat. | 50000 | 1,0 | --------------------------------------------------